b'\n_START_ARTICLE_\nAmazonke\n_START_SECTION_\nHipoteze za realno jedro mita o Amazonkah\n_START_PARAGRAPH_\nMo\xc5\xbeno je, da so bili osnova za nastanek mita o Amazonkah Sarmati. V Ukrajini so na\xc5\xa1li \xc5\xa1tevilne sarmantske grobove (Kurgane) v katerih so na\xc5\xa1li \xc5\xbeenska okostja z oro\xc5\xbejem in ostalo bojno opremo. Na oro\xc5\xbeju so sledi uporabe._NEWLINE_Pred kratkim sta ruski arheolog Leonid Jablonskij in ameri\xc5\xa1ka arheologinja Jeannine Davis-Kimbal v ju\xc5\xbeni Rusiji izkopala 2500 let stare grobove \xc5\xbeena, ki imajo deformirane kosti nog, kar ka\xc5\xbee na to, da so veliko jezdile, v grobovih pa so na\xc5\xa1li tudi oro\xc5\xbeje.\n_START_SECTION_\nAmazonke v rimski mitologiji\n_START_PARAGRAPH_\nDiodorus Siculus omenja Amazonke v severozahodni Afriki, ki so \xc5\xbeivele pred maloazijskimi in so osvojile celotno severno Afriko. V tej povezavi se govori o libijskih Amazonkah, ki jih je omenil \xc5\xbee Herodot. V nekem kasnej\xc5\xa1em delu pride Didor v nasprotje s prej\xc5\xa1no trditvijo. Maloazijske in libijske Amazonke, ki jih je prej dosledno lo\xc4\x8deval, se tu pome\xc5\xa1ajo._NEWLINE_Seuton, rimski zgodovinar iz 1.stoletja pi\xc5\xa1e, da so Amazonke neko\xc4\x8d obvladovale velik del Azije. \xc5\xa0e v 5. stoletju so \xc4\x8crno morje imenovali tudi Amazonsko morje.\n_START_SECTION_\nOstale navedbe o Amazonkah\n_START_PARAGRAPH_\nV dveh demotskih papirusih iz Egipta so opisana dela faraona Petubastisa (pribli\xc5\xbeno 818 - 793 pr. n. \xc5\xa1t.). Tu je opisan boj faraona z Amazonkami pod vodstvom kraljice Sarpot. Kasneje so se Egip\xc4\x8dani in Amazonke bojevali skupaj proti de\xc5\xbeeli Hintu. Ker so te zgodbe nastale dolgo po Petubasisu, jih te\xc5\xbeko uvr\xc5\xa1\xc4\x8damo med negr\xc5\xa1ke vire ker so nanje lahko vplivali gr\xc5\xa1ki in/ali orientalski miti.\n_START_SECTION_\nAmazonska ljudstva v nordijskih de\xc5\xbeelah\n_START_PARAGRAPH_\nTudi Valkire, bojevnice v Valhali iz nordijskih sag lahko smatramo za Amazonke. Vsekakor pa so bile Valkire najprej duhovi mrtvih in \xc5\xa1ele v poznogermanskih mitih postanejo ljudje._NEWLINE_Pri Vikingih so obstajale realne Amazonke (poglavarke in poveljnice vojska). Norve\xc5\xa1ko floto, ki je v 10. stoletju napadla Irsko in popolnoma uni\xc4\x8dila Ulster, je vodila \xc5\xbeenska, ki so jo imenovali Rde\xc4\x8da \xc5\xbeenska._NEWLINE_Na Irskem so do 7. stoletja obstajale bojevnice, potem je kr\xc5\xa1\xc4\x8danska cerkev \xc5\xbeenskam prepovedala no\xc5\xa1enje oro\xc5\xbeja.\n_START_SECTION_\nAmazonska ljudstva v ostalih delih sveta\n_START_PARAGRAPH_\nTudi v ostalih delih sveta so obstajala ljudstva Amazonk._NEWLINE_Tako je bil Kri\xc5\xa1tof Kolumb zelo presene\xc4\x8den, ko je videl \xc5\xbeene iz plemena Arawak, ki so se bojevale skupaj z mo\xc5\xa1kimi._NEWLINE_Tudi reka Amazonka je domnevno poimenovana po bojevitem plemenu Amazonk. Opisal jih je Francisko de Orellana, udele\xc5\xbeenec odprave Pizzara, toda njihov dejanski obstoj je dvomljiv. Kot pri Grkih je tudi tu te\xc5\xbeko lo\xc4\x8diti legende in zgodovino.'